tomron87/hebrew-wikipedia-sentences-corpus huggingface dataset:
הם מסבירים לו שהוא כבר ראה את שיגור הרקטה - ממש רגע לפני שהוא הגיע לשם: בידיעה שנחרץ גורלו של עולמם, מנהיגי הכוכב איגדו את כל מטען זיכרונות התרבות שלהם אל תוך גשושית ושיגרו אותם אל החלל, בתקווה כי זו תמצא מישהו שיוכל לספר לאחרים אודותיהם.
פיקארד מבין את ההקשר, ואומר: "אה, זה אני, הלא כן?
מיד לאחר מכן, פיקארד מתעורר על גשר הפיקוד של האנטרפרייז, ומגלה, כי אף על פי שחווה משך של תקופת חיים שלמה - רק 25 דקות חלפו.
בזמן שהוא היה מחוסר הכרה, צוות האנטרפרייז עקב אחרי תנועת הגשושית, שנעה אל עבר כוכב לכת חרוך ושומם אשר השמש שלו הפכה לנובה כאלף שנים קודם לכן.
הגשושית - שכעת איננה פועלת עוד - הובאה על סיפון האנטרפרייז, והצוות מוצא בתוכה תיבה קטנה.
קומנדר ויליאם רייקר מגיע לחדר מגוריו של פיקארד ומוסר לו את התיבה.
פיקארד פותח אותה, ומוצא בה את החליל של קיימן.
פיקארד, שכעת מיומן בכלי נגינה זה, מנגן את המנגינה שלמד, במהלך חייו כקיימן.
מורגן גנדל העניק לפרק את השם שלו על שם "The Inner Light", שיר שנכתב על ידי ג'ורג' האריסון ויצא לאור על ידי הביטלס כצד B של הסינגל "Lady Madonna":
מילות השיר של האריסון מבוססות על פרק 47 של הדאו דה ג'ינג הטאואיסטי:
לדברי גנדל, השיר "מסמל את הנושא של הפרק: פיקארד חווה זיכרונות של חיים שלמים - בתוך ראשו בלבד".
חליל הנחושת הרזיקני, בו מנגן פיקארד במהלך הפרק, דומה בצורתו ובקולו לחלילית אירית.
החליל נחשב כמזכרת מתמדת של החיים הווירטואליים שלו על קאטאן למשך שאר פרקי הסדרה.
מדי פעם, ניתן לראות את החליל בתוך התיבה שלו, המונחת על שולחן העבודה של פיקארד.
כמו כן, החליל ממלא תפקיד בפרק "Lessons" מהעונה השישית, שבו פיקארד מפתח מערכת יחסים רומנטית עם קצינה תחת פיקודו המנגנת על פסנתר, אשר מעודדת אותו לפתח את הצד המוזיקלי שבו.
יחד, השניים מבצעים דואט של הנעימה שאותה ניגן פיקארד בפרק "The Inner Light".
בתחילת העונה השישית, סצנה מראה את פיקארד מתאמן בלנגן בחליל לחן של מוצרט, בתחילת הפרק "A Fistful of Datas".
ההופעה האחרונה של החליל הייתה בסצנה שנמחקה מתוך "מסע בין כוכבים: נמסיס", בה לוטננט-קומנדר דאטה מרים את החליל, בוחן אותו ודן אודות החיים האנושיים עם פיקארד.
מאוחר יותר, הנעימה הפשוטה שניגן פיקארד התפתחה לסוויטה לתזמורת אשר בוצעה באירוע התרמה לצדקה לציון 30 שנה ל-"מסע בין כוכבים", שנערך בשנת 1996.
בין 5 ל-7 באוקטובר 2006, החליל הרזיקני היה אחד מהפריטים שהועמדו להצעה במכירה הפומבית הרשמית של כריסטי'ס של מזכרות "מסע בין כוכבים".
החליל, שהוא למעשה רקוויזיט שלא ניתן לנגן עליו, נאמד במקור כי יימכר במחיר של 300 דולר אמריקאי.
מנהלי המכירה הפומבית הודו כי ההערכות שלהם עבור פריטים רבים לא "הביאו בחשבון את הרגשות הסוערים סביב חומרים מסוג זה".
מאוחר יותר האומדן הועלה לכדי 800 - 1,200 דולר באתר האינטרנט של כריסטי'ס.
בימים שקדמו למכירה הפומבית, דניס אוקודה, לשעבר מעצב ב-"מסע בין כוכבים", אשר היה שותף בכתיבת קטלוג המכירה הפומבית, אמר: "זה הפריט שאנשים אומרים שבאמת חייב להיות ברשותם, כי זה מסמל פרק אהוב במיוחד".
ההצעה הסופית לחליל במכירה הפומבית הייתה 40,000 דולר (לא כולל עמלות; המחיר הכולל לתשלום בפועל היה 48,000 דולר).
פרק זה זכה בפרס הוגו בשנת 1993 בעבור ההצגה הדרמטית הטובה ביותר.
הפרס הוענק בכנס המדע הבדיוני העולמי בסן פרנסיסקו.
פרק זה נחשב על ידי רבים ממעריצי הסדרה כאחד מהפרקים שהכי נוגעים ללב מבין כל פרקי הסדרה, יחד עם הפרק "Family".
זהו הפרק האהוב ביותר על השחקנים פטריק סטיוארט, אשר מגלם את הקפטן ז'אן-לוק פיקארד, וויל ויטון, המגלם את וסלי קראשר.
תסריטאית "מסע בין כוכבים" סוזן סאקט מציינת כי זה גם הפרק האהוב ביותר עליה, אף על פי שלא היא שכתבה אותו
לפני הקרנת הבכורה של פרק סיום הסדרה.
בסקירה של מגזין ורייאטי של 57 הפרקים הטובים ביותר בזיכיון (מתוך כ-900 פרקים נכון ל-2023) דורג הפרק במקום ה-2.
כמו כן ציינו כי מדובר בפרק שנחשב מהטובים בזיכיון בכלל.
The Incident (התקרית) הוא האלבום העשירי של להקת הרוק המתקדם הבריטית, פורקיופיין טרי.
האלבום יצא לאור ב-14 בספטמבר, 2009 על ידי חברת התקליטים Roadrunner Records.
האלבום היה מועמד לפרס גראמי לאלבום הסראונד הטוב ביותר והגיע למקום ה-25 במצעדי האלבומים הבריטי והאמריקאי.
זהו אלבום האולפן הארוך ביותר של הלהקה וזה נובע מיצירת הנושא שנמשכת כשעה (55 דקות) המשתרעת על כל הדיסק הראשון, ובדיסק השני מופיעים 4 קטעים נוספים.
מהיצירה נלקח הקטע Time Flies שהפך לקטע מצליח על ידי הלהקה.
סטיבן וילסון - שירה, גיטרה, קלידים
ריצ'רד ברבריי - קלידים, סינתיסייזר
קולין אדווין - גיטרת בס, קונטרבס
השבועון הוקם בשנת 1985. נכון לשנת 2010 יש לו שישים אלף מנויים וכמאה ושמונים אלף קוראים.
הוא השבועון היהודי הגדול ביותר מחוץ לעיר ניו יורק.
מוציאה לאור גם את הירחון "TRIBE magazine", המופץ בסנטה ברברה, במאליבו, ובעמקי קונחו (Conejo), סימי (Simi) ומערב סן פרננדו (West San Fernando).
The Inexorable (מאנגלית: הָקֵשוּחִים) הוא האלבום השלישי של להקת הבלאקנד דת' מטאל האמריקאית אנג'לקורפס.
האלבום יצא לאור בשנת 1999, והוא האלבום האחרון של הלהקה לפני שהתפרקה ועד האיחוד בשנת 2006.
האלבום יצא לאור ב-19 ביוני 2012 דרך חברת התקליטים אפיק רקורדס.
שמו של האלבום, כמו שמו של אלבומה השני, When the Pawn..., הוא שיר שכתבה אפל.
השיר הגיע למקום השלישי במצעד האלבומים האמריקאי בילבורד 200, לאחר שמכר 72 אלף עותקים בשבוע הראשון להוצאתו.
בטקס פרסי הגרמי בשנת 2013 הועמד האלבום לפרס האלבום האלטרנטיבי הטוב ביותר.
באתר הביקורות Metacritic קיבל האלבום ציון ממוצע של 89 מתוך 100, בהסתמך על 35 ביקורות.
בביקורת שפורסמה בלוס אנג'לס טיימס קיבל האלבום 100 נקודות, והאלבום הומלץ "לכל מי שמתעניין במוזיקה פופולרית כאמנות".
מגזין בילבורד נתן לאלבום ציון של 92, ואף ציין כי "התוצאה היא אלבום ששווה שבע שנים של ציפייה".
בשנת 2020 מגזין הרולינג סטון דירג האלבום במקום ה-213 ברשימת 500 האלבומים הטובים ביותר בכל הזמנים.
The Intercept הוא אתר חדשות מקוון שהושק בפברואר 2014 בידי First Look Media, תאגיד חדשות שהקים מייסד eBay פייר אומידיאר.
עורכיו הם בטסי ריד, גלן גרינוולד וג'רמי סקייהיל.
האתר שימש בתחילה כמצע לדיווח על מסמכים שפרסם אדוארד סנודן, אך מטרתו היא "ליצור עיתונות לוחמת ואופוזיציונית במגוון רחב של נושאים".
בינואר 2017 החל האתר להעלות גם פודקאסט פוליטי שבועי בשם Intercepted.
האתר זכה במספר פרסי עיתונות, בין השאר על סדרת מאמרים שחשפה כיצד תאגיד דופונט פגע בציבור ובעובדיו באמצעות כימיקלים רעילים.
The Immaculate Collection (בעברית: "האוסף ללא רבב") הוא אלבום אוסף הלהיטים הראשון של זמרת מדונה.
האלבום יצא לאור ב-9 בנובמבר 1990 על ידי חברות התקליטים סייר רקורדס והאחים וורנר.
האלבום מכיל אוסף של להיטים של הזמרת מאז תחילת הקריירה שלה ועד שנה זו בגרסאות רמיקס או בגרסאות ערוכות, וגם נכללים בו שני שירים חדשים: "Justify My Love" ו-"Rescue Me".
שם האלבום הוא למעשה משחק המילים המתקשר למריה הבתולה ולחטא הקדמון.
מגזין הרולינג סטון דירגו את האלבום במקום ה-138 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי מהדורות שנוצרו בעבר.
באירופה הוציאה מדונה מהדורה מיוחדת של האלבום בשם The Holiday Collection ובממלכה המאוחדת הוציאה מחדש את השיר "Holiday".
בנוסף לכך, האלבום הפך לראשון אי פעם אשר בו השתמשו בטכנולוגיית אודיו QSound.
"Justify My Love" היה לסינגל הראשון מהאלבום אשר זכה להצלחה רבה, ואף הגיע למקום הראשון בארצות הברית מה שהפך אותו לשיר התשיעי של הזמרת שעשה זאת.
הוא גם הפך לאחד מהשירים הכי שנויים במחלוקת שלה בעקבות הווידאו קליפ הפרובוקטיבי שלו.
הסינגל השני שיצא מהאלבום היה "Rescue Me" אשר נכנס למקום ה-9 בארצות הברית, אף על פי שלא יצא לו קליפ.
בכך גם מדונה הפכה לאמנית הנשית המצליחה ביותר במצעד האמריקאי באותה התקופה.
האלבום זכה להצלחה עולמית בעולם בכך שנמכר בכ-32 מיליון עותקים, מה שהופך אותו לאחד מהאלבומים הנמכרים בהיסטוריה ולאלבום האוסף הנמכר ביותר בהיסטוריה על ידי אמן סולו.
הוא הגיע למעמד יהלום בארצות הברית, ובכך הפך לאלבום השני שלה שעשה זאת.
בנוסף, היה האלבום לשני של אמנית אישה, אשר שהה הכי הרבה שבועות במקום הראשון במצעד האלבומים הבריטי.
מקוםתאריםמכירותארצות הברית (RIAA)פלטינה 11×11,000,000ישראל (IFPI ISR)50,000צרפת (SNEP)יהלום1,100,000סיכוםבכל העולם30,000,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
The Jackson 5 in Japan (ידוע גם כ-" In Japan!") הוא אלבום הופעה הכולל מבחר שירים מתוך מופע חי שקיימה "חמישיית הג'קסונים" באוסקה, יפן באפריל 1973. האלבום יצא בבריטניה בשנת 1986 תחת השם "Michael Jackson with the Jackson 5 Live".
האלבום לא הופץ בארצות הברית עד לשנת 2004, זה יצא בגרסת מהדורה מוגבלת.
מכירות האלבום ברחבי העולם הגיעו למיליון עותקים.
השירים באלבום כללו את שירי הלהקה, גרסאות כיסוי ושירים מתוך קריירת הסולו של מייקל ג'קסון.
"The Jacksons" הוא אלבום האולפן ה-11 של חמישיית הג'קסונים והאלבום הראשון שיצא לאור בחברת אפיק, בשיתוף עם חברת פילדלפיה אינטרנשיונל, תחת שם הלהקה החדש "הג'קסונים".
ג'רמיין ג'קסון נשאר תחת חוזה בחברת מוטאון והוחלף על ידי אחיו הצעיר, רנדי.
קנת' גמבל וליאון האף, מנהלי חברת התקליטים פילדלפיה רקורדס, הפיקו את האלבום.
השיר "Enjoy Yourself" הגיע לעשירייה הפותחת במצעד הפזמונים, הישג אותו לא חוותה הלהקה במשך שנתיים.
באלבום זה קיבלו חברי הלהקה אפשרות להקליט ולבצע חומרים מקוריים שנכתבו על ידם, דבר שנמנע מהם במוטאון והיה אחת הסיבות לעזיבתם.
האחים הלחינו את השירים "Style of Life" ו-"Blues Away".
השיר "Show You the Way to Go" הגיע למקום הראשון במצעד הרית'ם אנד בלוז בבריטניה.
האלבום עצמו הגיע למקום השישי וה-36 במצעד אלבומי הפופ והרית'ם אנד בלוז, בהתאמה.
אף על פי שבתקופת מוטאון מכרה הלהקה למעלה מ-10 מיליון עותקים מאלבומיה, "The Jacksons" היה האלבום הראשון שזכה למעמד אלבום זהב על ידי ה-RIAA מכיוון שמוטאון לא חשפה את נתוני המכירות שלה עד לשנת 1976.
The IIconics בילי קיי (שמאל) ופייטון רויס (ימין) צמד חברות הצמד בילי קיי/ג'סי מקיי/ג'סיקאסי/קאסי לי/KC קאסידי/פייטון רויס שם/שמות בילי קיי ופייטון רויסThe Iconic DuoThe IIconicsThe IInspirationג'סי וקאסיג'סי מקיי ו-KC קאסידי גבהים בילי קיי: 1.73 מטרפייטון רויס: 1.70 מטר משקל כולל 115 ק"ג מגיעות מ...
The IInspiration היו צמד מתאבקות אוסטרליות אשר היה מורכב מהמתאבקות בילי קיי ופייטון רויס.
השתיים, שהן חברות ילדות, נרשמו יחדיו לבית הספר לספורט בסידני והתאמנו תחת הדרכה של מדיסון איגלס.
הן מוכרות בעיקר בשל תקופתן בארגון ההיאבקות האמריקאי, ה-WWE, שבו הופיעו תחת השם The IIconics (בעברית: האייקוניות) ובו היו פעם אחת אלופות זוגות הנשים של ה-WWE.
הן גילמו בעיקר את הדמויות הרעות והבלתי חביבות על הקהל (דמויות אלה נקראות בשפת ההיאבקות המקצועית בשם "היל").
לפני שהחלו את דרכן ב-WWE, קיי ורויס התאבקו בארגון ההיאבקות האוסטרלי Pro Wrestling Women's Alliance (PWWA) תחת שמות הבמה ג'סי מקיי ו-KC קאסידי.
הן ערכו את הבכורה שלהן כצמד במותג הפיתוח של ה-WWE, NXT ושומשו לרוב במופעים שאינן שודרו בטלוויזיה כמתאבקות שנועדו לקדם דמויות אחרות.
גישה זו גרמה לשתיים לא להשיג ניצחון כצמד במשך כמעט שנה וחצי.
במהלך תקופה זו, שמות הבמה שלהן שונו לג'סי וקאסי, לפני שהן קיבלו שינוי נוסף ושונו לבילי קיי ופייטון רויס.
לבסוף, הן הופיעו לראשונה בתוכנית NXT ששודרה בטלוויזיה ב-5 באוקטובר 2016, כשהן הוכרו בשם The Iconic Duo.
הן קודמו לרוסטר הראשי והצטרפו למותג סמאקדאון ב-10 באפריל 2018.
לפני שהפכו לצמד, קיי (תחת שמה האמיתי, ג'סי מקיי) ורויס (כ-KC קאסידי) התמודדו אחת מול השנייה בארגון ההיאבקות האוסטרלי Pro Wrestling Women's Alliance (PWWA) כולל קרב על אליפות הנשים של PWAA.
בשנת 2015, שתיהן הצטרפו לארגון ההיאבקות ה-WWE ונשלחו למותג הפיתוח שלו, NXT.
הצמד ערך את הופעת הבכורה שלו ב-5 באוקטובר 2016 בפרק של התוכנית NXT ולאחר מכן הוכר בשם The Iconic Duo.
במהלך תקופתן ב-NXT, הצמד זכה פעם אחת בפרסי סוף השנה של NXT בקטגוריית "פריצת השנה" של אותה השנה.
בנוסף לכך, שתיהן היו מועמדות לקטגוריית "מתאבקת השנה" של שנת 2017, אך אף אחת מהן לא זכתה בפרס זה.
קיי ורויס, שעתה הוכרו בשם The IIconics, ערכו את הופעת הבכורה שלהן ברוסטר הראשי כחלק מהתוכנית סמאקדאון ב-10 באפריל 2018 ותקפו את אלופת הנשים של סמאקדאון, שארלוט פלייר, מה שאפשר לכרמלה לפדות את מזוודת "כסף בבנק" שלה על פלייר ולזכות באליפות.
שבוע לאחר מכן בתוכנית סמאקדאון, The IIconics השיגו את ניצחון הבכורה שלהן ברוסטר הראשי לאחר שניצחו את אסקה ובקי לינץ'.
באירוע סופר שואו-דאון, שנערך ב-6 באוקטובר, האייקוניות ניצחו על אדמת מולדתן את אסקה ונעמי.
באירוע הרויאל ראמבל, שנערך ב-27 בינואר 2019, קיי ורויס נטלו חלק בקרב הרויאל ראמבל המסורתי, כשנכנסו לקרב כמספר השביעי והתשיעי בהתאמה, הספיקו להדיח יחדיו את ניקי קרוס, אך הודחו על ידי לייסי אוואנס.
ב-5 בפברואר, The IIconics התחרו בקרב זוגות משולש נגד כרמלה ונעמי, ומנדי רוז וסוניה דוויל, שבסופו רוז ודוויל ניצחו.
שבוע לאחר מכן, The IIconics התחרו פעם נוספת באותו סוג קרב, אך הפעם תנאי הקרב היה שהזוג המפסיד ייאלץ להיכנס ראשון לקרב תא ההדחות; מאחר שרוז הוצמדה לניצחון על ידי נעמי, הזוג של רוז ודוויל נקבע שייכנס ראשון לקרב תא ההדחות.
קרב זה התקיים באירוע תא ההדחות, שנערך ב-17 בפברואר וקבע את אלופות זוגות הנשים הראשונות של ה-WWE, The IIconics נכנסו כמספר הרביעי, ואף הספיקו להדיח את כרמלה ונעמי, אך הודחו על ידי ניה ג'קס וטמינה.
ב-19 במרץ, The IIconics ניצחו את ביילי וסשה בנקס בקרב שאינו היה על תואר אליפות זוגות הנשים של ה-WWE.
ב-1 באפריל בתוכנית Raw, The IIconics, ניה ג'קס וטמינה הפסידו בקרב ארבע נגד ארבע לבת' פיניקס, נטליה, ביילי וסשה בנקס.
באירוע רסלמניה 35, שנערך ב-7 באפריל, האייקוניות ניצחו בקרב זוגות מרובע אשר כלל את אלופות הזוגות, ביילי ובנקס, The Divas of Doom (בת' פיניקס ונטליה) וניה ג'קס וטמינה וזכו באליפות זוגות הנשים של ה-WWE.
ב-15 באפריל בתוכנית Raw, השתיים הפסידו לביילי ונעמי בקרב שאינו היה על התואר.
ב-20 במאי בתוכנית Raw, The IIconics ולייסי אוואנס הפסידו בקרב שלוש נגד שלוש לאלכסה בליס, בקי לינץ' וניקי קרוס.
ב-27 במאי, The IIconics הפסידו לבקי לינץ' וניקי קרוס בקרב זוגות, שאינו היה על חגורות האליפות שלהן.
ב-17 ביוני בתוכנית Raw, האייקוניות הגנו בהצלחה על חגורות האליפות שלהן נגד אלכסה בליס וניקי קרוס.
ב-5 באוגוסט בתוכנית Raw, השתיים איבדו את חגורות אליפות זוגות הנשים של ה-WWE לאחר שהפסידו בקרב הדחות זוגות מרובע, ואף הודחו ראשונות בקרב זה.
קרב זה כלל את אלכסה בליס וניקי קרוס, מנדי רוז וסוניה דוויל, והקבוקי ווריורס (אסקה וקיירי סיין), שבסופו בליס וקרוס ניצחו וזכו בתואר.
במופע המקדים לאירוע סאמרסלאם, שנערך ב-11 באוגוסט, The IIconics כשלו בניסיונן להשיב אליהן את חגורות אליפות זוגות הנשים של ה-WWE לאחר שהפסידו לאלכסה בליס וניקי קרוס.
ב-14 באוקטובר, The IIconics הועברו לתוכנית Raw כחלק מהדראפט לשנת 2019. שבועיים לאחר מכן, השתיים הפסידו לשארלוט פלייר ונטליה.
ב-18 בנובמבר, הן הפסידו לבקי לינץ' ושארלוט פלייר.
רויס וקיי ביצעו את חזרתן לארגון ב-11 במאי 2020 בתוכנית Raw, כשהן הפריעו לאלופות זוגות הנשים של ה-WWE, אלכסה בליס וניקי קרוס.
בקרב שהתקיים ביניהן דקות ספורות לאחר מכן, האייקוניות גברו על אלופות הזוגות בקרב שאינו היה על חגורות האליפות.
שבוע לאחר מכן, השתיים התמודדו פעם נוספת, כשהפעם הקרב היה על תואר הזוגות, ובו הן הפסידו כתוצאה מפסילה, זאת בשל חוסר ציותה של רויס להוראות השופט, כאשר היא המשיכה לתקוף את בליס למרות שהזהיר אותה.
באירוע באקלאש, שנערך ב-14 ביוני, השתיים השתתפו בקרב זוגות משולש על אליפות זוגות הנשים של ה-WWE נגד ביילי וסשה בנקס, ואלכסה בליס וניקי קרוס, שבסופו ביילי ובנקס ניצחו ושמרו על התואר.
לילה לאחר מכן בתוכנית Raw, השתיים ניצחו את ליב מורגן ונטליה, ולאחר הקרב דרשו מאלופות הזוגות, ביילי ובנקס, קרב חוזר על חגורות אליפות זוגות הנשים.
שבוע לאחר מכן, הקרב ביניהן התקיים, אך השתיים לא הצליחו לזכות בחגורות האליפות.
ב-3 באוגוסט, קיי ורויס הפסידו לליב מורגן ורובי ריוט.
במופע המקדים לאירוע פייבאק, שנערך ב-30 באוגוסט, השתיים נחלו הפסד נוסף למורגן וריוט.
לילה לאחר מכן בתוכנית Raw, השתיים נאלצו להיפרד לאחר שהפסידו למורגן וריוט, כשהתניית הקרב אשר נקבעה מראש חייבה את המפסידות להיפרד.
כחלק מהדראפט לשנת 2020, רויס הועברה ל-Raw, בעוד שקיי הועברה לסמאקדאון, דבר שבישר באופן רשמי על הפרידה.
ב-15 באפריל 2021, הארגון החליט לפטר מטעמי תקציב עובדים ימים ספורים לאחר קיום האירוע רסלמניה 37, כך שקיי ורויס שוחררו מהחוזה שלהן ב-WWE לאחר שש שנים.
לאחר הפיטורים של השתיים, הן הגישו תביעת זכאות על השם The IInspiration, שהצביעה על השם החדש של הצמד.
ב-27 באוגוסט, הן הכריזו על מסע הופעות, שבישר את חזרתן לעולם ההיאבקות.
ב-9 באוקטובר 2021, דווח ש-The IInspiration תערוכנה את הופעת הבכורה שלהן בארגון Impact Wrestling באירוע הדגל שלו, נועד לתהילה.
במסגרת אירוע זה, הן ניצחו את Decay (האבוק ורוזמרי) וזכו באליפות זוגות הנוקאאוטס של אימפקט.
כתוצאה מכך, הן הפכו לצמד הנשים הראשון שזוכה בחגורות אליפות זוגות הנשים גם באימפקט וגם ב-WWE.
באירוע טרנינג פוינט, שנערך ב-20 בנובמבר, הן הגנו בהצלחה על חגורות האליפות מול האלופות לשעבר.
לעומת זאת, באירוע סקריפייס, שנערך ב-5 במרץ 2022, הן הפסידו את התואר לצמד The Influence (מדיסון ריין וטניל דאשווד).
הן כשלו בניסיונן לזכות בחזרה באליפות הזוגות באירוע רבליון חודש לאחר מכן.
ב-27 באפריל, The IInspiration הודיעו שהן פורשות מענף ההיאבקות, דבר שבישר בעקיפין על עזיבתן את ארגון אימפקט.
קיי ורויס ערכו את הופעת הבכורה שלהן במשחק ההיאבקות WWE 2K18. בנוסף לכך, הן מופיעות גם במשחקים העוקבים: WWE 2K19 ו-WWE 2K20.
הישגים בארגון ההיאבקות Impact Wrestling
אליפות זוגות הנוקאאוטס של אימפקט (פעם אחת)
PWI דירג אותן במקום ה-50 מתוך 50 הצמדים הטובים ביותר לשנת 2020
אליפות זוגות הנשים של ה-WWE (פעם אחת)
פרסי סוף השנה של NXT (פעם אחת)
The Immaculate Collection הוא אלבום וידאו של הזמרת-יוצרת האמריקאית, מדונה.
אלבום הווידאו יצא לאור ב-13 בנובמבר 1990, על ידי חברות התקליטים וורנר מיוזיק ויז'ן, וורנר רפרייז וידאו וסייר רקורדס.
אלבום הווידאו מכיל קליפים לכל השירים אשר יצאו מאלבום האוסף של מדונה בעל אותו השם.
אלבום הווידאו זכה להצלחה רבה כאשר זכה בפרס VMA בקטגוריית "הקליפ הארוך הטוב ביותר" ואף זכה להצלחה מסחרית גדולה כאשר הגיע למעמד פלטינה משולשת בארצות הברית ואוסטרליה, פלטינה כפולה בארגנטינה ופלטינה בבריטניה.
אלבום הווידאו יצא לאור בפורמט VHS ולייזרדיסק ובאסיה גם יצא בפורמט VCD.
מאוחר יותר, הוא גם יצא על גבי פורמט של די וי די.
הווידאו קליפ של השיר "Oh Father", לא נכלל במדינות בהם לא יצא כסינגל רשמי.
לאלבום הווידאו יצאו שתי גרסאות, כאשר גרסה אחת הייתה הגרסה המקורית ואילו הגרסה השנייה הייתה גרסת אודיו שכללה רק את השירים עצמם ולכל אחת מהגרסאות גם צולמה עטיפה שונה כאשר העטיפה של גרסת האודיו כללה את העטיפה של הכריכה האחורית, בשילוב עם הלוגו הנמצא בפינה הימנית התחתונה.
אלבום הווידאו הגיע למעמד זהב בארצות הברית כבר בשבוע הראשון ליציאתו ועד סוף השנה הגיע כבר למעמד פלטינה.
כיום, מכירותיו עומדות על 391 אלף עותקים במדינה.
בשנת 1999 האלבום יצא מחדש בשם The Ultimate Collection ביחד עם מספר אלבומי וידאו אחרים כחלק מהמהדורה המיוחדת של אלבום הווידאו The Video Collection 93:99.
מקוםתאריםמכירותאוסטרליה (ARIA)פלטינה 3×45,000ארגנטינה (CAPIF)פלטינה 2×16,000ארצות הברית (RIAA)פלטינה 3×300,000ברזיל (Pro-Música Brasil)זהב25,000הממלכה המאוחדת (BPI)פלטינה50,000גרמניה (BVMI)זהב25,000
!The Jacksons Live הוא אלבום הופעה של להקת הג'קסונים, שיצא לאור בנובמבר 1981 על ידי חברת אֶפּיק.
האלבום הוקלט במהלך הופעות שהתקיימו במסגרת סיבוב ההופעות Triumph.
האלבום הכפול הכיל שירים שהוקלטו במהלך הופעות בבאפלו, אטלנטה, פיטסבורג, פרובידנס וניו יורק סיטי בחודשים יולי–אוגוסט של אותה שנה.
מכירות האלבום הגיעו לשני מיליון עותקים ברחבי העולם.
המופע כלל שירים מהאלבום Triumph שיצא שנה קודם לכן, שני שירים מהאלבום Destiny, מחרוזת להיטים מתקופת מוטאון וחמישה שירים מאלבום הסולו של מייקל ג'קסון Off the Wall.
המגזין רולינג סטון החשיב את המופע כאחד מ-25 המופעים הטובים בין השנים 1967–1987.
The Idea of Beautiful הוא אלבום הבכורה של הראפרית האמריקאית, רפסודי.
האלבום יצא לאור ב-28 באוגוסט 2012, על ידי חברת התקליטים איטס א וונדרפול וורלד מיוזיק גרופ.
The Inner Circle קבוצה חברי הקבוצה ראה למטה שם The Inner Circle תאריך הקמה 9 באוקטובר 2019 תאריך פירוק 9 במרץ 2022 שנות פעילות 2019–2022
The Inner Circle (בעברית: המעגל הפנימי) הייתה קבוצת היאבקות מקצועית אשר הופיעה בארגון ההיאבקות All Elite Wrestling (AEW), שאותה הוביל כריס ג'ריקו וכללה במקור את ג'ייק הייגר, סמי גווארה, סנטנה ואורטיז.
באירוע All Out, שנערך ב-31 באוגוסט 2019, כריס ג'ריקו הפך לאלוף העולם הראשון בתולדות AEW.
באותו האירוע, סנטנה ואורטיז ערכו את הופעת הבכורה שלה בארגון לאחר שתקפו את ניק ג'קסון והלוצ'ה בראדרס (פנטגון ג'וניור וריי פיניקס).
ב-2 באוקטובר במסגרת פרק הבכורה של התוכנית השבועית של הארגון, המוכרת בשם Dynamite, ג'ייק הייגר ערך את הופעת הבכורה שלו בארגון כאשר עזר לג'ריקו, סמי גווארה, סנטנה ואורטיז בתקיפתם על היאנג באקס, דאסטין רודס וקודי.
שבוע לאחר מכן בפרק של התוכנית Dynamite, ג'ריקו חשף את קבוצת "The Inner Circle" (בתרגום לעברית: "המעגל הפנימי").
הקבוצה עזרה לג'ריקו להגן על תוארו נגד דארבי אלין ב-16 באוקטובר בפרק של התוכנית Dynamite.
הצלחתה של הקבוצה המשיכה לאירוע Full Gear, שנערך ב-9 בנובמבר, ובו סנטנה ואורטיז גברו על היאנג באקס, בזמן שג'ריקו הגן בהצלחה על התואר נגד קודי.
בפרק העוקב של התוכנית Dynamite, ג'ריקו וגווארה איתגרו את SoCal Uncensored (פרנקי קאזריאן וסקורפיו סקיי) לקרב על אליפות הזוגות של AEW, שבו הם לא הצליחו במשימתם, זאת לאחר שסקיי הצמיד את ג'ריקו לניצחון, שסימל את הפסדו הראשון של ג'ריקו ב-AEW.
ב-27 בנובמבר בפרק של התוכנית Dynamite, ג'ריקו הגן בהצלחה על אליפות העולם נגד אותו סקיי.
בחודש דצמבר, הקבוצה החלה לנסות לגייס לשורותיה את ג'ון מוקסלי.
ב-8 בינואר 2020 בפרק של התוכנית Dynamite, מוקסלי הסכים להצטרף לקבוצה, לעומת זאת, לאחר מספר דקות של חגיגות בזירה, מוקסלי הודיע שהוא התבדח והוא לא מעוניין להצטרף לקבוצה.
לאחר מכן, הוא הטיח בקבוק שמפניה בראשו של ג'ריקו וביצע עליו את מהלך הסיום שלו, ה-Paradigm Shift, כמו גם לסמי גווארה, התחמק מג'ייק הייגר וברח אל אזור הקהל.
חברי הקבוצה שמה לעצמה למטרה לפגוע במוקסלי ולדכא את ניסיונותיו להשיג את אליפות העולם שבה החזיק ג'ריקו.
חלק מניסיונות אלה כללו את פציעת העין של מוקסלי אשר גרמה לו להרכיב רטייה, ואת שכירת המתאבק ג'ף קוב כ"מתנקש".
למרות זאת, מוקסלי ניצח את ג'ריקו וזכה באליפות העולם של AEW באירוע Revolution, שנערך ב-29 בפברואר, מה שקטע את 182 ימי הכהונה של ג'ריקו כאלוף העולם של AEW.
באירוע Double or Nothing, שנערך ב-23 במאי, קבוצת The Inner Circle הפסידה בקרב סטדיום סטמפיד למאט הארדי והאליט (אדם פייג', קני אומגה, מאט ג'קסון וניק ג'קסון).
ב-29 ביולי בתוכנית Dynamite, חברי הקבוצה הפסידו בקרב חמישה נגד חמישה לבסט פרנדס (צ'אק טיילור וטרנט), אורנג' קאסידי וג'וראסיק אקספרס (ילד הג'ונגל ולוצ'סאורוס).
באירוע Full Gear, שנערך ב-7 בנובמבר, MJF גבר על כריס ג'ריקו וכתוצאה מכך הוא הצטרף ביחד עם וורדלו לקבוצת The Inner Circle בהתאם להתניה שנקבעה מראש.
בספיישל Winter Is Coming, שנערך ב-2 בדצמבר, MJF ואורנג' קאסידי היו האחרונים שנשארו בקרב הבאטל רויאל על טבעת היהלום של דינאמייט וכתוצאה מכך הם העפילו לקרב יחידים ביניהם שהתקיים שבוע לאחר מכן.
עוד באותו הספיישל, בעקבות מחלוקות חוזרות ונשנות בין חברי הקבוצה, ג'ריקו הציב אולטימטום לשבוע הבא בנושא האם הקבוצה תמשיך יחדיו או תחדול להתקיים.
שבוע לאחר מכן בתוכנית, חברי הקבוצה החליטו לשים בצד את המחלוקות ביניהם ולהמשיך להתקיים; עוד באותה התוכנית, MJF ניצח את קאסידי וכתוצאה מכך זכה בטבעת היהלום בפעם השנייה.
ב-16 בדצמבר בפרק של התוכנית Dynamite, כל חברי הקבוצה (למעט וורדלו) הצטוותו וניצחו בקרב שישה נגד שישה את בסט פרנדס, טופ פלייט (דאריוס ודאנטה מרטין) ו-Varsity Blondes (גריף גאריסון ובריאן פילמן ג'וניור).
בלילה הראשון של הספיישל New Year's Smash, שנערך ב-6 בינואר 2021, וורדלו ניצח את חברו לקבוצה, ג'ייק הייגר, כשלאחר הקרב השניים חלקו כבוד הדדי.
שבועיים לאחר מכן, התקיים קרב זוגות משולש אשר קבע את זהות הצמד אשר ייצג את הקבוצה מעתה ואילך.
בקרב זה ג'ריקו ו-MJF ניצחו את סמי גווארה וג'ייק הייגר ואת סנטנה ואורטיז.
בספיישל Blood and Guts, שנערך ב-5 במאי, הקבוצה נחלה הפסד לקבוצת The Pinnacle (MJF, וורדלו, שון ספירס, קאש וילר ודקס הרווד) כתוצאה מכניעה.
בספיישל Road Rager, שנערך ב-7 ביולי, הייגר, סנטנה ואורטיז הפסידו בקרב שלושה נגד שלושה ל-The Pinnacle (וורדלו, קאש וילר ודקס הרווד).
באירוע Full Gear, שנערך ב-13 בנובמבר, הקבוצה ניצחה את Men of the Year (אית'ן פייג' וסקורפיו סקיי) ואמריקן טופ טים (ג'וניור דוס סאנטוס, אנדריי ארלובסקי ודן למברט) בקרב רחוב בסגנון מיניאפוליס.
הישגים בארגון ההיאבקות All Elite Wrestling - AEW
אליפות העולם של AEW (פעם אחת) – ג'ריקו
טבעת היהלום של דינאמייט (2020) – MJF
PWI דירג את ג'ריקו במקום ה-3 מתוך 500 המתאבקים הטובים ביותר לשנת 2020
PWI דירג את גווארה במקום ה-61 מתוך 500 המתאבקים הטובים ביותר לשנת 2020
PWI דירג את סנטנה במקום ה-126 מתוך 500 המתאבקים הטובים ביותר לשנת 2020
PWI דירג את אורטיז במקום ה-128 מתוך 500 המתאבקים הטובים ביותר לשנת 2020
PWI דירג את הייגר במקום ה-176 מתוך 500 המתאבקים הטובים ביותר לשנת 2020
הטוב ביותר בראיונות (2019) – ג'ריקו
המתאבק המצטיין של ארצות הברית/קנדה (2019) – ג'ריקו
המתאבק הכריזמטי ביותר (2019) – ג'ריקו
The Idan Raichel Project הוא אלבום האוסף הראשון של הפרויקט של עידן רייכל.
האלבום יצא לאור ב-7 בנובמבר 2006, על ידי חברת התקליטים קומבנצ'ה.
אזורתאריך יציאהפורמטחברת תקליטיםמקורארצות הברית7 בנובמבר 2006תקליטורקומבנצ'האירופה
The Hurt Syndicate קבוצה חברי הקבוצה בובי לאשלי שלטון בנג'מין MVP (מנהיג) שם/שמות The Hurt Business The Hurt Syndicate גבהים בובי לאשלי: 1.91 מטר MVP: 1.91 מטר בנג'מין: 1.88 מטר משקל כולל 350 ק"ג חברי הקבוצה לשעבר סדריק אלכסנדר תאריך הקמה 11 במאי 2020 שנות פעילות 2020–2022 2024–היום
The Hurt Syndicate הם צמד היאבקות מקצועית, המופיע בארגון ההיאבקות האמריקאי, AEW.
הקבוצה כוללת את בובי לאשלי, שלטון בנג'מין ו-MVP, שמשמש כמנג'ר של הקבוצה.
לאשלי ובנג'מין הם אלופי הזוגות הנוכחיים של AEW.
בעבר, סדריק אלכסנדר היה חבר בקבוצה, כשהיא הייתה חלק מארגון ההיאבקות, ה-WWE בין שנת 2020 לשנת 2022, שבו הוכרו בשם The Hurt Business.
ב-11 במאי בפרק של התוכנית Raw, MVP צירף לשורותיו את בובי לאשלי, מתוך הבטחה לקחת את לאשלי אל עבר תקופת כהונה כאלוף ה-WWE.
באירוע באקלאש, שנערך ב-14 ביוני, לאשלי כשל בניסיונו לזכות בתואר מידי דרו מקינטייר, לאחר הסחת דעת מאשתו של לאשלי כחלק מהעלילה, לאנה.
לילה לאחר מכן בתוכנית Raw, לאשלי האשים את לאנה בהפסדו באירוע באקלאש ודרש להתגרש ממנה, מה שסיים את העלילה הרומנטית ביניהם.
ב-15 ביוני בתוכנית Raw, MVP ניגש אל אלוף ארצות הברית, אפולו קרוז, ואמר לו שהוא יצטרך מנג'ר כמוהו על מנת לשמור על התואר שלו.
מנגד, קרוז סירב להצעתו של MVP.
שבוע לאחר מכן, MVP החל ניסה לשכנע פעם נוספת את קרוז להצטרף לקבוצה, אך קרוז סירב פעם נוספת.
ב-29 ביוני בתוכנית Raw, MVP גבר על קרוז בקרב יחידים שאינו היה על התואר.
לאחר הקרב, קרוז תקף את MVP, עד שבובי לאשלי נחלץ לעזרתו ובתגובה תקף אותו כשביצע עליו את אחיזת הפול נלסון.
שבוע לאחר מכן, MVP חשף את העיצוב החדש של חגורת אליפות ארצות הברית והצהיר שהוא יתמודד מול קרוז על תואר זה באירוע The Horror Show at Extreme Rules.
לעומת זאת, קרוז הוסר מקרב זה במועד קיום האירוע, כשהסיבה שניתנה על ידי ארגון ה-WWE הייתה שהוא לא היה כשיר להתחרות לאחר שכשל בבדיקת הכשירות לפני הקרב עקב התקיפה שספג מלאשלי שבוע קודם לכן.
מנגד, דיווח של מגזין פורבס בישר על שמועות שקרוז נמצא חיובי לנגיף הקורונה.
כתוצאה מכך, MVP הכתיר את עצמו למנצח בקרב כתוצאה מפרישה ולאלוף ארצות הברית, אף על פי שהוא לא הוכר כאלוף על ידי ה-WWE.
קרוז חזר עם עיצוב חגורת האליפות המקורית ב-3 באוגוסט בפרק של התוכנית Raw, כשהוא גבר על MVP בקרב על התואר ואף שמר על חגורת האליפות החדשה שאותה MVP הציג.
לאחר מכן, הקבוצה פתחה בפיוד מול חבריו של קרוז, ריקושט וסדריק אלכסנדר, כששתי הקבוצות נחלו ניצחונות וספגו תקיפות אחת מהשנייה במהלך השבועות שבאו לאחר מכן בתוכניות Raw.
במהלך תקופתו בקבוצה, בנג'מין זכה באליפות 24/7 פעמיים נוספות, כששתי זכיותיו התרחשו ב-17 באוגוסט בפרק של התוכנית Raw.
הצלחה בהחזקת תארים והתרחבות (2020–2021)
בעוד ש-MVP הפסיד בקרב נוסף על אליפות ארצות הברית נגד קרוז באירוע סאמרסלאם, שנערך ב-23 באוגוסט, לאשלי ניצח את קרוז וזכה באליפות ארצות הברית שבוע לאחר מכן באירוע פייבאק לאחר שביצע עליו את אחיזת הפול נלסון.
ב-7 בספטמבר בפרק של התוכנית Raw, במהלך קרב שלושה נגד שלושה בין קרוז, אלכסנדר וריקושט לקבוצת The Hurt Business, אלכסנדר בגד בקרוז ובריקושט, כשתקף אותם ועזר לקבוצה הנגדית לנצח.
בעקבות זאת, אלכסנדר הצטרף לקבוצה תוך כדי שהוא ביצע את מעברו לדמות הרעה בפעם הראשונה בקריירה שלו ב-WWE.
שבוע לאחר מכן בתוכנית, הקבוצה פתחה בפיוד נגד קבוצת רטרביושן, לאחר שהאחרונה המשיכה להטיל מורא ופחד על הארגון.
ב-2 בנובמבר בפרק של התוכנית Raw, אלכסנדר ובנג'מין ניצחו את הניו דיי (קופי קינגסטון ואקסבייר וודס) בקרב שאינו היה על חגורות האליפות של האחרונים.
הם איתגרו את הניו דיי לקרב על אליפות הזוגות של Raw ב-16 וב-23 בנובמבר, אך ניסיונות אלה כשלו.
לבסוף, הם ניצחו את הניו דיי וזכו באליפות הזוגות באירוע TLC: שולחנות, סולמות וכיסאות, שנערך ב-20 בדצמבר.
אליפות הזוגות של AEW (פעם אחת)
הישגים ברשת הטלוויזיה CBS Sports
אליפות ה-WWE (פעמיים) – לאשלי
אליפות ארצות הברית (פעם אחת) – לאשלי
אליפות הזוגות של Raw (פעם אחת) – אלכסנדר ובנג'מין
הטראש טוקר של השנה (2020) – קבוצתי, נחלק עם לייסי אוואנס
The In-Between (בעברית: בין לבין) הוא סינגל שהוקלט על ידי להקת הבי מטאל האמריקאית In This Moment, מתוך אלבום האולפן השביעי שלה, Mother.
השיר יצא לאור ב-22 בינואר 2020, על ידי חברות התקליטים אטלנטיק רקורדס ורודראנר רקורדס, כסינגל הראשון והפותח מתוך האלבום.
השיר הגיע למקום הראשון במצעד שירי הרוק הכבד הדיגיטליים.
השיר נכתב על ידי מריה ברינק, כריס האוורת', קווין צ'ורקו ורנדי וייצל והופק על ידי קווין צ'ורקו.
ב-15 בספטמבר הלהקה הודיעה כי הסינגל הזה יעלה לרשתות הזרמות המדיה השונות ב-31 באוקטובר, דרך טוויטר.
עם זאת, ב-1 בנובמבר הלהקה הצהירה בפני המעריצים שלה כי תאריך היציאה שלו יידחה לתחילת שנת 2020, בעקבות סיבות כאלה ואחרות.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.3 מיליון השמעות.
הווידאו קליפ הרשמי של השיר הועלה לערוץ היוטיוב של הלהקה ב-22 בינואר 2020, לאחר שתאריך צאתו נדחה.
בתחילת הקליפ, ניתן לראות את מריה כשארבע כפות ידיים מכוסות בנוזל דמוי דם מכסות את פניה ומעל ראש שתי כפות ידיים נוספות.
בהמשך, מתחיל הקליפ בו ניתן את הלהקה מבצעת טקסי פולחן שונים.
מדינהתאריך יציאהפורמטחברת תקליטיםמקורעולם22 בינואר 2020הזרמת מוזיקה • הורדה דיגיטליתאטלנטיק • רודראנר
The Hunger Games: Songs from District 12 and Beyond הוא פסקול הסרט "משחקי הרעב", משנת 2012. הפסקול יצא לאור ב-16 במרץ 2012, על ידי חברות התקליטים מרקורי רקורדס וריפבליק רקורדס, בסמוך לצאת הסרט עצמו.
מתוך הפסקול יצא הסינגל השיווקי "Safe & Sound" והסינגל "Eyes Open".
הפסקול הגיע למקום הראשון במצעד הבילבורד 200.
הסינגל השיווקי היחיד מתוך הפסקול "Safe & Sound", נכתב על ידי טיילור סוויפט, ג'וי ויליאמס, ג'ון פול וייט וטי-בון ברנט והופק על ידי טי-בון ברנט גם כן.
הוא זכה השיר בפרס גראמי בקטגוריית "השיר הטוב ביותר שנכתב לסרט קולנוע, לטלוויזיה או למדיה ויזואלית אחרת".
הוא קיבל את תואר הפלטינה הכפולה על ידי איגוד תעשיית ההקלטות האמריקאי.
בהמשך, יצא הסינגל "Eyes Open", שנכתב על ידי טיילור סוויפט לבדה והופק על ידה ועל ידי נייתן צ'פמן.
"The Invisible Man" (בעברית: "האיש הבלתי נראה") הוא שיר של להקת הרוק הבריטית קווין, שנכתב על ידי המתופף רוג'ר טיילור.
השיר נכלל באלבום The Miracle, והוא יצא כסינגל בשנת 1989.
שיר זה מסמן את הפעם היחידה בכל שיריה של קווין, שבה כל שמות חברי הלהקה מוזכרים במילים.
שמו של פרדי מרקיורי מוזכר על ידי רוג'ר טיילור, והשלושה הנוספים על ידי מרקיורי.
בקליפ מוצג משחק וידאו בשם "The Invisible Man", וילד משחק במשחק בעוד שהלהקה, כולם לבושים בשחור והם "הרעים" במשחק, יוצאים לעולם האמיתי לבצע את השיר בחדרו.
כשהם מופיעים, הילד מנסה לירות בהם עם בקר המשחק.
מדי פעם מופיע פרדי מרקיורי במקומות שונים בחדר הילד - ונעלם לפני שהילד מספיק לירות בו באמצעות הבקר.
לאחר שהלהקה מגיחה מהארון של הילד, ג'ון דיקון מסיר את כובע הבוקרים שלו וזורק אותו לרצפה.
הילד מסיר את כובע הבייסבול שלו, וחובש את כובע הבוקרים.
על המסך, הלהקה במשחק - דיקון ללא כובע, והילד הולך תחתם, עם הודעת "Game Over" ("המשחק נגמר").
בעת צילומי הקליפ, ניתן לראות שמצבו הבריאותי של מרקיורי החל להיות רע יותר מלפני זה, בגלל האיידס.
קאבר לשיר נעשה על ידי סקטמן ג'ון, בו רבים מהטקסטים והכלים מוחלפים בשירת סקאט.
בוץ' הרטמן, יוצר סדרת האנימציה דני פנטום, אמר כי מנגינת הבס בשיר הנושא של הסדרה הולחנה בהשראת מנגינת הבס של "The Invisible Man".
The International (מוכרת גם בקיצור TI) היא תחרות ספורט אלקטרוני במשחק ה-Moba, Dota 2 המנוהלת על ידי חברת Valve (החברה שייצרה ומתחזקת את המשחק), אשר נערכה לראשונה ב-2011 ומאז מתקיימת כל שנה.
תחרות אליפות זו היא חלק מה-Dota Pro Circuit - סבב המקצוענים של המשחק, שבסופו נערכת תחרות גמר זו על מנת לקבוע את הקבוצה הטובה ביותר בעולם בכל שנה.
התחרות האחרונה נערכה ב-2025 ב-Barclays Arena אשר בהמבורג והייתה בעלת סך פרסים של 2,682,501 דולר, והמנצחת הייתה קבוצת Team Falcons.
התחרות הראשונה התקיימה בקלן שבגרמניה ב-17 באוגוסט עד 21 באוגוסט 2011, ובה השתתפו 16 קבוצות אשר הוזמנו אליה על ידי Valve.
התחרות הייתה הפעם הראשונה שניתן לציבור לצפות במשחק, למעט השחקנים אשר השתתפו בתחרות וקיבלו גישה אל המשחק מספר ימים לפני תחילת התחרות.
התחרות מומנה במלואה על ידי Valve, והייתה בעלת סך פרסים של 1.6 מיליון דולר עם מיליון דולר מובטח לקבוצה הזוכה, לראשונה בכל תחרות ספורט אלקטרוני.
ב-2012 הודיעה Valve על כך שהתחרות תתקיים בכל שנה.
בשנים 2012 עד 2017 היא התקיימה בעיר סיאטל שבארצות הברית.
ב-2018 התחרות התקיימה בוונקובר שבקנדה.
ב-2019 התחרות התקיימה ב-בשנגחאי שבסין.
התחרות של 2020 הייתה מתוכננת להתקיים בסטוקהולם שבשוודיה, אך בוטלה עקב מגפת הקורונה.
ב-2021 פורסם שהתחרות תתקיים בסטוקהולם, אך בעקבות שינויים בחוקי המדינה אשר מנעו כניסת שחקנים ממדינות מחוץ לאיחוד האירופי, הועברה התחרות לבוקרשט שברומניה ושוחקה ללא קהל.
בשתי התחרויות הראשונות Valve מימנה באופן מלא את סך הפרסים אשר היה 1.6 מיליון דולר.
החל מ-2013 מתקיים מימון המונים וסך הפרסים הוא שילוב של 25% מהכספים אשר נאספו על ידי מימון ההמונים, ו-1.6 מיליון דולר ש-Valve מוסיפה.
בכל שנה עד 2021, למעט ב-2012, התחרות שברה את שיא סך הפרסים בכל תחרות ספורט אלקטרוני אחרת, והתחרויות מ-2015 עד 2021 מחזיקות במקומות הראשונים בכל הזמנים.
התחרות משודרת במספר שירותי סטרימינג, כאשר העיקרית היא Twitch.tv.
השידור כולל פאנל, שדרנים, פרשנים ושדרני קווים, באופן הדומה לתחרויות ספורט רגילות.
השידורים מתקיימים בשפות שונות ובעיקר באנגלית, רוסית וסינית.
במספר מקרים שודרו משחקים גם בערוצי טלוויזיה מבוססים, ובניהם ESPN.
ב-2014 Valve פרסמה את Free to Play, סרט תיעודי העוקב אחר שלושה שחקנים אשר השתתפו בתחרות הראשונה, hyhy, Dendi ו-Fear.
החל מ-2016 Valve מפרסמת מספר חודשים לאחר הגמר את True Sight, סרט תיעודי העוקב אחר שתי הקבוצות אשר הגיעו למשחק הגמר בתחרות.
הקבוצה הזוכה מקבלת את חלקה מסך הפרסים של התחרות, טבעת אליפות, וזוכה ששמה ושם כל חברי הקבוצה יחרטו על צלחת האליפות, ה-Aegis.
שלושה שחקנים ישראלים שיחקו במהלך השנים בטורניר.
טל "Fly" אייזיק – 10 הופעות, מיקום שיא: 3 ב-2018, הישראלי הראשון להופיע בטורניר
הוא אלבום ההופעה השני של עידן רייכל, אותו הקליט בשיתוף התזמורת הסימפונית בארגנטינה (Ensamble Sinfonico 21 Orchestra).
האלבום יצא לאור ב-22 באוגוסט 2021, על ידי חברת התקליטים הליקון.
רייכל סיפר על הרקע ליצירת האלבום בסרטון שליווה את צאתו, בו סיפר כי האלבום הוקלט בעקבות פנייה של פרננדו קגואל, איש עסקים מבואנוס איירס, בסוף הופעה של הפרויקט של עידן רייכל בניו יורק, שהציע לרייכל לבקר בבואנוס אייריס וליצור עם נגני התזמורת שלו מופע משירי הפרויקט.
The Inner Light (בעברית: האור הפנימי) הוא שיר של להקת הרוק הבריטית הביטלס, שנכתב על ידי ג'ורג' האריסון.
השיר יצא לאור כסינגל מחוץ לאלבום במרץ 1968, בתור הבי-סייד של "Lady Madonna".
השיר היה היצירה הראשונה של האריסון שיצאה בתור סינגל של הביטלס והוא משקף את החיבה של הלהקה למדיטציה טרנסנדנטלית, אותה הם למדו בהודו יחד עם מהרישי מהש יוגי בזמן יציאת הסינגל.
אחרי "Love You To" ו-"Within You Without You", זה היה השיר האחרון מבין שלושת השירים של האריסון מהתקופה בה הביטלס התנסו במוזיקה הודית קלאסית גלויה ומעוצבים כיצירות הודיות.
המילים הן עיבוד של השיר דאו דה ג'ינג הטאואיסטי, שאותו הלחין בהמלצתו של חואן מסקרו, חוקר סנסקריט שתרגם את הקטע בספרו "מנורות של אש" משנת 1958.
באוטוביוגרפיה של ג'ורג' האריסון, I, Me, Mine, האריסון נזכר שהוא קיבל השראה לכתוב את "The Inner Light" על ידי חואן מסקרו, חוקר סנסקריט באוניברסיטת קיימברידג'.
מסקרו השתתף בדיון, ששודר בתוכנית פרוסט ב-4 באוקטובר 1967, שבמהלכו דנו האריסון וג'ון לנון ביתרונות של מדיטציה טרנסנדנטלית עם קהל של אקדמאים ומנהיגים דתיים.
במכתב מאוחר יותר להאריסון, מ-16 בנובמבר, הביע מסקארו את תקוותו שהם עשויים להיפגש שוב לפני שהביטלס ייצאו להודו, שם הקבוצה הייתה אמורה ללמוד מדיטציה עם הגורו שלהם, מהרישי מהש יוגי.
מסקארו צירף עותק של ספרו "מנורות של אש", אנתולוגיה של כתבים דתיים, כולל "דאו דה ג'ינג" של לאו דזה.
לאחר שהצהיר על התפעלותו מהמסר הרוחני בחיבורו של האריסון בשיר "Within You Without You", מסקרו שאל: "אולי זה לא יהיה מעניין להכניס למוזיקה שלך כמה מילים של טאו, למשל מס' 48, עמוד 66 של מנורות של אש?"
"The Inner Light" היה השיר השלישי של האריסון בז'אנר המוזיקלי ההודי, אחרי "Love You To" ו-"Within You Without You".
בעוד ששירים מוקדמים אלה הלכו בעקבות השיטה ההינדוסטנית (צפון הודית) של המוזיקה הקלאסית ההודית, כיצירות המבוססות על סיטאר וטאבלה, "The Inner Light" היה קרוב יותר בסגנונו למסורת מוזיקת המקדשים הקרנאטית (או הדרום הודית).
התקדמותו בתוך הז'אנר שיקפה את תפיסתו לפסקול של "Wonderwall" כלומר, שהמשימה אפשרה לו ליצור "אנתולוגיה" של מוזיקה הודית ולהציג מגוון רחב של סגנונות וכלי נגינה.
השיר יצא לאור כבי-סייד של "Lady Madonna" ב-15 במרץ 1968 בבריטניה, עם שחרורו בארצות הברית שלושה ימים לאחר מכן.
כריס וולש מ-Melody Maker הביע ספקות לגבי פוטנציאל הלהיט של האיי-סייד, מגזין בילבורד הגיב על ההתאמה של "The Inner Light", בהתחשב ב"כישוף המדיטציה" המקביל של הלהקה.
מבקר מ-Cashbox כתב: "מילים מבית הספר למדיטציה טרנסצנדנטלית ותזמורות המזרח הקרוב על מצמד מעניין מאוד שיכול להראות מכירות חזקות כמו 'Lady Madonna'".
השיר נכנס באופן עצמאי למצעד הבילבורד הוט 100 במשך שבוע אחד, והגיע למקום 96. באוסטרליה, השיר הופיע עם "Lady Madonna", כאיי-סייד כפול, כאשר הסינגל הגיע לראש המצעד הלאומי של Go-Set.
ג'ורג' האריסון - שירה, בימוי
ג'ון לנון - שירה הרמונית
פול מקרטני - שירה הרמונית
ללא קרדיט – טאבלה טאראנג
The Hunger Games: The Ballad of Songbirds & Snakes (Music From & Inspired By) הוא אלבום הפסקול של הסרט "משחקי הרעב: בלדה לנחשים וציפורי שיר" משנת 2023 שמבוסס על הרומן "בלדה לנחשים וציפורי שיר" משנת 2020 של סוזן קולינס.
הסרט החמישי בסדרת סרטי "משחקי הרעב" שמהווה פריקוול לסרט הראשון.
פסקול הסרט יצא לאור ב-17 בנובמבר 2023 על ידי גפן רקורדס, במקביל לתאריך היציאה לקולנוע של הסרט.
הפסקול כולל שירים בביצוע רייצ'ל זגלר, המככבת בסרט, וכן שירים של אמנים צעירים מז'אנר הפולק/אמריקנה.
ב-26 באפריל ב-CinemaCon, הבמאי פרנסיס לורנס הודיע כי דייב קוב יפיק את אלבום הפסקול שיכיל גרסאות של רצועות מהפסקולים הקודמים.
מכיוון שהמוזיקה "משחקת" תפקיד בולט יותר בפריקוול, צוות ההלחנה הושפע מאוד פולק/אמריקנה.
גם הזמרת לורטה לין הצטרפה להלחנת הפסקול, והייתה מעורבת במתן תשומות יצרתיות לצוות.
ב-16 בספטמבר 2023, הגרסה לשיר של הדמות הבדיונית "לוסי גריי" - "The Hanging Tree" מהסרט "משחקי הרעב: עורבני חקיין - חלק א'" (במקור מביצוע של השחקנית ג'ניפר לורנס) משנת 2014 הוקרנה בסרטון תדמית לסרט.
השיר במלואו יצא לאור ב-20 באוקטובר, כסינגל מוביל.
ב-1 בנובמבר, אוליביה רודריגו הודיעה שהיא תבצע את השיר "Can't Catch Me Now" לפסקול הסרט, ושהשיר יהיה הרצועה הראשונה באלבום.
השיר יצא לאור כסינגל יומיים לאחר מכן, וקליפ לרצועה שוחרר ב-13 בנובמבר.
+פרסתאריךקטגוריהמועמד (ים)תוצאההערהפרס המוזיקה במדיה של הוליווד15 בנובמבר 2023השיר הטוב ביותר - סרט מדע בדיוני/פנטזיה"Can't Catch Me Now"
נכתב על ידי דן ניגרו ואוליביה רודריגו; בביצוע רודריגו
The Indian Express (האינדיאן אקספרס) הוא יומון אנגלי היוצא לאור בהודו מ-1932.
על פי סקר שנערך בהודו ב-2017, העיתון הוא העיתון האנגלי השישי הכי נקרא, עם 1.6 מיליון קוראים.
העיתון מוציא לאור גם את הבינזנס סטנדרד, יומון כלכלי, ושני יומונים במראטהית והינדי.
ה-Indian Express הוקם ב-1932 במדראס (היום צ'נאי) על ידי , שנאלץ למוכרו לאחר זמן קצר עקב קשיים כלכליים.
הקונה, , פתח ב-1933 משרד נוסף של העיתון בבומביי, והחלה הוצאת מהדורה בטמילית.
ב-1935 מכר סדננד חלק מהעיתון כאג"ח להמרה ל, שנהיה לבעליו של העיתון לאחר שסדננד פשט את הרגל.
ב-1935 קנה גונקה עיתון מביל בטלוגו, שהצטרף לחברה.
ב-1942 נסגרו העיתונים לזמן מה כמחאה על דיכוי תנועת צאו מהודו, והעיתון שימש כלי חשוב במאבק באינדירה גנדי לאחר תום מצב החירום בהודו.
ב-1999, שמונה שנים לאחר מות גוננקה, נחלק העיתון בין המשרד במומבאי, שנקרא מעתה The Indian Express, והסניף בצ'נאי שנקרא The New Indian Express.
העיתון "The Israelite" (בעברית: "ישראל"; במראטהית: "इस्रायल" ישראל) היה ירחון שיצא לאור בקהילת יהודי בני ישראל במומבאי (בשמה הקולוניאלי, בומביי), שבהודו.
כתב העת יצא לאור מינואר 1917 (טבת תרע"ז) עד 1927. העיתון היה דו־לשוני: במחצית מהגיליון פורסמו כתבות בשפה האנגלית עקב השפעת הקולוניאליזם הבריטי.
כתבות נוספות פורסמו בשפה מראטהית.
הכתבות עסקו במגוון נושאים: פוליטיקה, חברה, כלכלה ותרבות, בדגש על חינוך והשכלה.
עורך העיתון דוד אירולקר, היה ממנהיגי הקהילה ופעיל חברתי מהשכבה האינטלקטואלית של יהודי בני ישראל.
קהילת בני ישראל (בֶּנֶה ישראל, כפי שנהגה בפי היהודים) השתתפה בפעילות הכלכלית בהודו עם כניסת האירופאים לאזור החל מהמאה ה-17, והיו שמילאו תפקידים המקבילים ל"יהודי־חצר".
משלהי המאה ה-18 החלו משפחות יהודיות במדינת מהאראשטרה להגר לערים הגדולות, בעיקר למומבאי.
בתקופת שלטון הראג' הבריטי (1947-1858) קיבלו יהודי בני ישראל מעמד של מיעוט, ובמסגרתו הזדמנויות לתעסוקה ולרכישת חינוך.
בתקופה זו השפה האנגלית השתרשה גם בקרב יהודי בני ישראל, שהושפעו מהתרבות הבריטית.
היו יהודים טיפסו בסולם החברתי בזכות קשרים שטוו עם השלטון הקולניאליסטי.
במחצית השנייה במאה ה-19 החלה להתפתח בקהילה עילית חילונית משכילה, שהייתה מורכבת מרופאים, מורים, סופרים, קציני צבא, עובדים בשירות הציבורי והממשלתי בהודו.
לצד יהודי בני ישראל, בהודו התקיימו קהילות יהודיות נוספות: יהודי בגדאד וקהילת יהדות קוצ'ין שהתיישבה בדרום הודו והייתה קטנה יותר.
כתב העת "The Israelite" פורסם בידי "הליגה הישראלית הכלל־הודית" (1918–1925), שעורך העיתון, עו"ד דוד סולומון אירולקר (1970-1891) היה מראשיה.
אירולקר למד את תואר המשפטים שלו באוניברסיטת לונדון.
אחיו, ד"ר אברהם סולומון אירולקר (1960-1887), למד רפואה גם באוניברסיטת לונדון, והיה חבר מערכת וחבר בוועדה המייעצת לכתב העת.
ד"ר אירולקר היה רופא שטיפל במהאטמה גנדי בעת שביתות הרעב שלו, ובהמשך מונה לנשיא המועצה הרפואית בהודו..
האחים אירולקר היו בניו של ד"ר שלמה אברהם אירולקר (1907-1858), מייסד בית הכנסת "מגן אברהם" בעיר אחמדבאד.
בית הכנסת שנקרא על שם אביו ד"ר אברהם בנימין אירולקר (1887-1822), ואלישבע דויד דיווקר (1891-1869), בתו של המחזאי דויד חיים דיווקר, ממשפחת הקמודן מוכאדם, נשיאי קהילת הבני ישראל מהודו וצאצאית של שמואל יחזקאל דיווקר (1796-1730), הנשיא הראשון.
בתחילת המאה ה-20 קהילת יהודי בני ישראל נקלעה בין שתי תנועות לאומיות חזקות: תנועת סוואדשי, שנאבקה לסיים את השלטון הקולוניאלי הבריטי ושאפה למתן עצמאות להודו; ותנועת הציונות המודרנית באירופה.
האחים דוד ואברהם אירולקר תמכו במאבק של הודו לעצמאות ופרסמו בכתב העת The Israelite כתבות ומאמרי דעה ששיקפו את השיח הפנים יהודי על הציונות האירופאית ועל הלאומיות ההודית.
עורך העיתון דוד אירולקר שימש גם יועץ זוטר של גנגדהאר טילאק, פוליטיקאי הודי ועיתונאי שפעל למען עצמאות הודו.
אירולקר כתב מאמר מערכת ב"The Israelite", שבו שיבח את פעילותו הא־פוליטית של טילאק, שדגלה ברווחה אוניברסלית של חירות "ללא הבדל קאסטה או אמונה".
אחיו, ד"ר אברהם אירולקר, ניסה ב-1930 להקים מפלגה לאומית יהודית־הודית, שתאחד את כלל קהילות היהודיות בהודו, אך היוזמה לא צלחה בשל התנגדותו של נציג יהודי בגדאד שבהודו, שטען כי אינו יכול לתמוך בגלוי בתנועה בשל קשרים כלכליים חזקים עם הבריטים.
יהודי קהילת הבני ישראל בהודו קיבלו את הציונות האירופאית באמביוולנטיות.
בפגישה של "הליגה הישראלית הכלל־הודית" ב-1919 הועלו חששות מגזענות על רקע צבע עור.
ד"ר אברהם אירולקר טען שיש לדון בציונות רק אם יובטח שוויון ללא הבדל צבע, אחרת המדינה הציונית תהיה קרקע פורייה לשנאה גזעית.
דוד אירולקר הציע שלא להתחייב מיד לציונות והזהיר מדעות קדומות של יהודי המערב.
לבסוף החליטו לגלות אהדה מלאה לתנועה הציונית באנגליה ולמנות ועדה לבחינת שיתוף פעולה עתידי עם התנועה הציונית.
שם העיתון באנגלית "The Israelite" אינו זהה לשם בעברית "ישראל" וגם לא לשם במראטהי, שגם נכתב ישראל इस्रायल.
בעיתון מופיעות כתבות על "ליגת The Israelite", שהאחים אירולקר ערכו בה דיונים על מצבה של הקהילה.
לצד זאת, במומבאיי פעל בית ספר תיכון בשם זה The Israelite, וידיעות עליו גם פורסמו בעיתון.
בד בבד, השם "The Israelite" נגזר מצמד המילים: The Israelites, שבתנ"ך ובברית החדשה הכוונה היא לבני ישראל שחיו בארץ כנען, ומהדהד לשמה של הקהילה בהודו – בני ישראל.
על אף שהעיתון יצא לאור בידי עילית חילונית משכילה ולא דתית אורתודוקסית, נרשמים בו מוטיבים יהודיים.
האיור הגרפי של שער העיתון נראה כמו חזית של בית כנסת או ארון ספרי תורה.
במרכז העיתון יש סמל מגן דויד עם כיתוב בעברית "שלום עליכם".
באנגלית ובמראטהי מופיע בשער העיתון הפסוק "וּ֭לְשׁוֹנִי תֶּהְגֶּ֣ה צִדְקֶ֑ךָ", תהלים ל"ה, פסוק כ"ח.
בשער מופיעים שני מועדים של פרסום: למשל, התאריך הלועזי – ינואר 1917, לצד התאריך העברי: טבת, 5677.
במערכת העיתון כיהנה ועדה מייעצת, שבה היו חברים ד"ר אברהם אירולקר (1887–1960); עו"ד א.ג' סמסון, ג.
סמואל; וחאן בהדור יעקב ב.
"חאן" היה תואר של כבוד אזרחי והמשמעות של "בהדור" היא גיבור, אותו ורגהרקר שימש בתפקידי ממשל בנסיכויות הודיות מקומיות, כולל בתפקיד ראש ממשלה, כמו בני משפחה נוספים.
תארים אזרחיים ניתנו לאזרחים ששירתו בשירות האזרחי או הצבאי של הודו.
דברי העורך הראשון, שפורסם בינואר 1917, שופך אור על התודעה הפוליטית החדה שהייתה לו בתקופה של שינויים היסטוריים, ולצורך של עורכי העיתון להגיב אליהם ולדון בהם.
קהילת יהודי בני ישראל הייתה מצד אחד חברה שומרת מסורת, ומצד שני היא חיבקה את המודרניזציה וההשכלה.
כבר בגיליון הראשון אירולקר מתח ביקורת על כך שאין ממש עיתונות מספקת וראויה לשמה בקהילה.
אירולקר הדגיש כי עיתונות בריאה היא מרכיב הכרחי להתקדמות של כל עם והכלי הטוב ביותר לחילופי רעיונות.
בדברים אלה מניח העורך יסודות לחשיבות העיתון שייסד.
בגיליון השני של העיתון התברר כי הכריכה של העיתון הייתה צהובה.
בכתבה שחיבר ר.ג' יחזקאל שנשאה את הכותרת "הכריכה הצהובה שלנו" הוא הסביר כי צבע הכריכה מסמל את התג הצהוב שיהודים אולצו לענוד לאורך ההיסטוריה כשנרדפו בידי נוצרים ומוסלמים.
"הצהוב הוא צבע הבושה, לכאורה, והגאווה האמיתית שלנו", כתב.
בעיתון התפרסמו כתבות שעסקו במצבה ובמעמדה של הקהילה – חברתית, כלכלית ופוליטית.
כתבות רבות הוקדשו לחינוך ולחשיבות ההשכלה הגבוהה, גם בקרב נשים.
בכתבה מגיליון מאי 1917 פורסם כי למנהלת בית הספר "The Israelite" מונתה רבקה ראובן (נגאוקר), שהייתה אשת חינוך ידועה, ולימים מנהיגת קהילת הבני ישראל במומבאי בין השנים 1957-1937.
כתבות אחרות עסקו בחיים הכלכליים של יהודי בני ישראל – בפרנסה ובמשלחי היד, ונכתבו מאמרים על השילוב המוצלח של יהודי בני ישראל בצבא ההודי תחת המשטר הבריטי.
העיתון השקיע גם במאמרים שעסקו בנושאי מסורת וחגי ישראל.
כמו כן, בדפי העיתון נמסרו ברכות לרגל לידה, אירוסין, נישואין, פורסמו מודעות אבל והודפסו הודעות על מינויים של חברי הקהילה בתפקידים בכירים בממשל ההודי.
מדורים נוספים היו שירה, מכתבים למערכת ו"אמנות התפירה".
הכתבות באנגלית ובמראטהי נכתבו ברמה גבוהה ורהוטה עם אוצר מילים עשיר.
קהל היעד היו יהודי בני ישראל במומבאי.
העיתון נשען על פרסומות של עסקים שונים של הקהילה במומבאי כמו חברת ביטוח וחייט.
והיו פרסומות של חברות הודיות למוצרים לבית ולמשפחה כמו שמן לשיער, בושם וכיריים.
מחיר הגיליון היה 2 רופי, ומערכת העיתון הציעה לרכוש מינוי.
The Joshua Tree (בתרגום חופשי לעברית: עץ יהושע) הוא אלבום האולפן החמישי של להקת הרוק האירית U2. הוא הופק על ידי בריאן אינו ודניאל לנואה ויצא ב-9 במרץ 1987 באיילנד רקורדס.
האלבום זכה להצלחה והערכה רבה וזכה בפרס גראמי על האלבום הטוב ביותר ב-1988. האלבום מכר מעל ל-10 מיליון עותקים בארצות הברית בלבד.
הוא הגיע למקום הראשון במצעד האלבומים של ארצות הברית "The Billboard 200".
לאחר ביקור הומניטרי במצרים ואתיופיה בספטמבר ואוקטובר 1985 עם אשתו אלי, בונו אמר "בזמן שבילנו באפריקה ראינו שלאנשים יש נפש חזקה ועשירה למרות העוני.
לא ראיתי את זה כשחזרתי הביתה.
ראיתי את הילד המפונק של העולם המערבי.
התחלתי לחשוב, 'אמנם הם חיים פיזית במדבר, אבל לנו יש סוגים אחרים של מדבר'.
וזה מה שמשך אותי למדבר כסוג של סמל."
ב-1985 בונו תרם לאלבום Sun City של סטיבן ואן זאנדט נגד האפרטהייד באפריקה.
בעודו בניו יורק עבור העבודה על האלבום, הוא בילה זמן עם מיק ג'אגר וקית' ריצ'רדס מהרולינג סטונז אשר השמיעו לו מוזיקת בלוז וקאנטרי.
בונו היה נבוך מחוסר ההיכרות שלו עם הסגנונות האלה.
רוב הידע המוזיקלי של U2 הגיע מסגנון הפאנק רוק (Punk rock) שהקשיבו לו רבות בצעירותם.
בונו הבין של-U2 "אין מסורת" והרגיש שהם "מהחלל החיצון".
דבר זה נתן לו השראה לכתוב את השיר "Silver and Gold" המושפע מבלוז.
הוא הקליט את השיר יחד עם ריצ'רדס ורון ווד ושכנע את ואן זאנדט להוסיף אותו ל-"Sun City".
החברות שלו עם בוב דילן, ואן מוריסון וריצ'רדס עודדה את בונו להסתכל על השורשים של מוזיקת הרוק ולהתמקד במיומנות שלו ככותב שירים.
הוא אמר שהוא נהג לחשוב שכתיבת מילים היא דבר מיושן, לכן הוא היה כותב שירים כשהוא היה ליד המיקרופון.
עבור "The Joshua Tree" הוא הרגיש שהגיע הזמן לכתוב מילים שהייתה להן משמעות והגיעו מהחוויות שלו.
U2 רצו לבנות שירים על המרקם המוזיקלי של "The Unforgettable Fire", אך יותר ישירים ויותר בתוך המגבלות של מבנה שיר קונבנציונלי.
הלהקה התייחסה לגישה הזו כעבודה בתוך "צבעי היסוד" של מוזיקת הרוק - גיטרה, בס ותופים.
דה אדג' התעניין יותר בסגנון האירופאי של "The Unforgettable Fire" והסתייג תחילה מללכת אחרי בונו בניסיון ליצור סאונד יותר אמריקאי.
בסופו של דבר דה אדג' השתכנע לאחר שהוא גילה אמני בלוז וקאנטרי כמו האולין וולף, רוברט ג'ונסון, האנק ויליאמס ולפטי פריזל כאשר הקשיב לתחנות רדיו אמריקאיות במהלך סיבוב ההופעות של "The Unforgettable Fire".
למרות היעדר קונצנזוס על הכיוון המוזיקלי, חברי הלהקה הסכימו שהם לא מרגישים מחוברים למוזיקת הסינת'פופ והגל החדש של אותה התקופה, ורצו להמשיך ליצור מוזיקה שונה מהז'אנרים האלה.
בנובמבר 1985, U2 עברו לבית החדש של לארי מולן ג'וניור על מנת לעבוד על חומרים אשר נכתבו במהלך סיבוב ההופעות של "The Unforgettable Fire".
דה אדג' תיאר את התקופה הזו כתקופה קשה שבה הוא הרגיש שהם לא הולכים לשום מקום, אף על פי שבונו היה נחוש שהנושא של האלבום יהיה אמריקה.
בהתבסס על ההצלחה שלהם עם המפיקים בריאן אינו ודניאל לנואה ב-"The Unforgettable Fire", הלהקה רצתה שהצמד יפיק גם את האלבום הבא שלהם.
מולן שמח לעבוד איתם שוב מכיוון שהוא הרגיש שהם היו המפיקים הראשונים שבאמת התעניינו בחטיבת הקצב.
מארק "פלוד" אליס נבחר להיות מהנדס ההקלטות וזו הייתה הפעם הראשונה שהוא עבד עם U2. הלהקה התרשמה מהעבודה שלו עם ניק קייב וגאווין פריידי, חברו של בונו, המליץ על פלוד בהתבסס על העבודה שלו איתו כאשר פריידי היה חבר בלהקת ה-Virgin Prunes.
בינואר 1986, U2 הקימה אולפן ב-Danesmoate House, בית ג'ורג'יאני בראספרנהאם, אירלנד.
דה אדג' ראה את המקום כאשר חיפש בית עם אשתו כמה חודשים לפני כן, ושכנע את הבעלים להשכיר את הבית ללהקה.
חדר בקרה מאולתר הורכב בחדר האוכל של הבית עם מכשירי הקלטה, מערבל אותות וציוד נוסף.
חדר האורחים הסמוך שימש להקלטות.
הדלתות הגדולות אשר הפרידו בין החדרים הוחלפו במסכי זכוכית.
על מנת שלמקום לא תהיה תחושה של אולפן הקלטות, חדר הבקרה נקרא "חדר המילים" ומרחב ההקלטה נקרא "חדר הלהקה".
האסטרטגיה של לנואה הייתה לעודד את חברי הלהקה לעבוד על החלקים שלהם מראש וללכוד כמה שיותר מהמהות של הופעה חיה ללא האפשרות להסתמך על אובר-דאבינג.
דבר זה היווה שינוי עבור הלהקה, אשר עד אז הקליטה כל כלי בנפרד.
דייב מיגן, אשר שימש כטכנאי בהפקת האלבום, אמר על אינו שהוא היה מגיע ראשון בבוקר ומתחיל לנגן דברים על הסינתסייזר שלו כדי לתת השראה לאנשים כשהם נכנסו לחדר.
אינו ולנואה עבדו עם הלהקה בזמנים שונים - אחד היה עובד איתם שבוע או שבועיים ואז הם היו מתחלפים.
הם עודדו את חברי הלהקה להקשיב לשירים ישנים, בייחוד מוזיקת שורשים אמריקאית.
השפעות יותר מודרניות על האלבום היו של הסמית'ס ו-My Bloody Valentine.
במהלך הקלטות האלבום הלהקה הופיעה בכמה מופעי צדקה, Self Aid בדבלין, למען מחוסרי העבודה באירלנד, וסיבוב הופעות של אמנסטי אינטרנשיונל בשם A Conspiracy of Hope שכלל שש הופעות.
במהלך סיבוב ההופעות הזה הלהקה ניסתה את קומפוזיציות הגיטרה שהם כתבו.
מיגן אמר שהוא חושב שהזמן ש-U2 בילתה עם הלהקות האחרות בסיבוב ההופעות השפיע על הסאונד שלהם.
ב-3 ביולי 1986, חברי הלהקה חוו טרגדיה כאשר אחד מחברי הצוות שלהם, גרג קרול, נהרג בתאונת אופנוע בדבלין.
חברי הלהקה נסעו לניו זילנד, משם הגיע קארול, כדי להשתתף בהלוויה שלו.
החוויה הזו היוותה השראה לשיר "One Tree Hill".
הלהקה הקדישה את האלבום לקארול.
לאחר ההלוויה, בונו ואשתו ביקרו בניקרגואה ובאל סלוודור, היכן שהם ראו את המצוקה של האיכרים כתוצאה מסכסוכים פוליטיים והתערבות צבאית אמריקאית.
ב-1 באוגוסט 1986, חברי הלהקה נפגשו שוב כדי להמשיך לעבוד על האלבום ביחד.
הם עבדו בבית של דה אדג' בדבלין.
לאונה אמר שרוב העבודה על האלבום נעשתה שם.
הלהקה עבדה גם באולפני Windmill Lane.
כאשר ה-15 בינואר 1987, תאריך הדדליין שחברת איילנד רקורדס הציבה להם, התקרב, הלהקה שכרה את סטיב ליליווייט, אשר עבד איתם על שלושת האלבומים הראשונים שלהם, כדי שיעזור להם להכין את הסינגלים ולסיים בזמן.
הלהקה סיימה לעבוד על האלבום בלילה שלפני הדדליין.
קריסטי מקול, אשתו של ליליווייט, התנדבה לעשות את סדר השירים.